En tøjforretning i Aabybro havde i nat indbrud, politiet ved endnu ikke, hvor meget der er stjålet.

Indbruddet skete ca. klokken 02.00 i nat. En gerningsmand smadrede butikkens rude med en økse, og gik derefter ind i butikken og stjal tøj. Tyven har kun stjålet mærkevarer, men hvor meget der er blevet stjålet ved Nordjyllands Politi endnu ikke. Selvom politiet var på stedet i løbet af meget kort tid, var det for sent. - Vi var rimelig hurtigt på stedet, men de eller den pågældende var allerede væk, og ejeren skal nu foretage en optælling for at se, hvor meget der er stjålet, siger vagtchef Poul Badsberg ved Nordjyllands Politi.